text: Социалистическият свят според Тодор Цонев | Жената днес
  1024 ПРОЧИТАНИЯ ОТ 22 април 2018
  Тодор Цонев е един от авторите, станали жертва на Държавна сигурност. Жертви стават и неговите карикатури с главни действащи лица Тодор Живков и обкръжението му. Светът се променя, но в историята остават хората, които се противопоставят на властта и иронизират несправедливостите.
  В предстоящата изложба авторът е представен с над 400 неизвестни или слабо известни на публиката досега творби. Серията сатирични пластики, акварели и рисунки пресъздават духа и образа на социалистическото ни минало по начин, никога невиждан тогава и сега.
  Изложбата е съпроводена с каталог, представящ за пръв път цялостното творчество на Тодор Цонев. Каталогът съдържа биографична студия за художника (автор Иво Милев), позоваваща се на архивни материали и непубликувани и неизвестни досега документи.
  В нея без цензура са представени размислите на художника, свързани с изкуството, политиката и някои от най-известните личности по онова време.
  В началото на 70-те години създателят на Дома на хумора и сатирата – Стефан Фъртунов, открива в лицето на Тодор Цонев освен силна творческа личност, и един генератор на много от новите идеи, залегнали в концепцията за създаването на тази институция.